|  |  |
| --- | --- |
|  | **ΔΙΕΥΘΥΝΣΗ ΦΟΙΤΗΤΙΚΗΣ ΜΕΡΙΜΝΑΣ** – DIRECTORATE OF STUDENTS CARE**ΕΙΔΙΚΟ ΓΡΑΦΕΙΟ ΠΑΡΟΧΗΣ ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ ΥΓΕΙΑΣ**/SPECIAL OFFICE FOR HEALTH CONSULTING SERVICES  |

Πάτρα, 12 Σεπτεμβρίου 2014

ΨΥΧΟΛΟΓΙΚΗ ΣΤΗΡΙΞΗ ΦΟΙΤΗΤΩΝ

Συνεχίζεται και φέτος η λειτουργία του Γραφείου Ψυχολογικής Στήριξης Φοιτητών.

Το ειδικό γραφείο παροχής συμβουλευτικών υπηρεσιών υγείας του Πανεπιστημίου Πατρών λειτουργεί με τη ληφθείσα στην υπ΄ αριθμ. 914/6-5-2009 συνεδρίαση του Πρυτανικού Συμβουλίου απόφαση στο Τμήμα Πρόνοιας και Εκδηλώσεων της Διεύθυνσης Φοιτητικής Μέριμνας, κατ΄ εφαρμογήν των διατάξεων του άρθρου 16 παρ. 2 εδάφ. Β του Π.Δ/τος 63/1999. Από το 2009 έως και σήμερα συνεχίζεται η λειτουργία του γραφείου με τη συμμετοχή του Αναπληρωτή Καθηγητή Ψυχιατρικής, κ. Κωνσταντίνου Ασημακόπουλου και της Ψυχολόγου κας Γεωργίας Κωνσταντοπούλου.

Οι κύριοι σκοποί του ειδικού γραφείου είναι:

* Διαγνωστική αξιολόγηση ψυχικών διαταραχών.
* Θεραπευτική παρέμβαση (ψυχιατρική και ψυχοθεραπευτική).
* Παροχή ψυχοκοινωνικής υποστήριξης.

Το ειδικό γραφείο παροχής συμβουλευτικών υπηρεσιών υγείας απευθύνεται στους φοιτητές και τις φοιτήτριες όλων των τμημάτων του Πανεπιστημίου μας και λειτουργεί κατόπιν προγραμματισμένων συναντήσεων κάθε Παρασκευή στο χώρο της Φοιτητικής Μέριμνας.

Οι φοιτητές απευθύνονται για ραντεβού στο τηλ. 2610-969897.

Διεύθυνσης Φοιτητικής Μέριμνας